ai4bharat/Pralekha huggingface dataset:
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 7 डिसेंबर 2021
आरोग्य मंत्रालयाची कोविड-19 घडामोडींवरील माहिती
गेल्या 24 तासात 79,39,038 मात्रांचे कोविड-19 प्रतिबंधक लसीकरण झाल्याने भारताने 128.76  कोटी मात्रांचा टप्पा पार केला आहे. आज सकाळी 7 वाजेपर्यंत प्राप्त झालेल्या तात्पुरत्या अहवालानुसार,1,34,23,668 लसीकरण सत्रांच्या माध्यमातून या मात्रा देण्यात आल्या आहेत.
गेल्या 24 तासांत 10,004 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,40,79,612 झाली आहे. परिणामी, भारतात रुग्ण बरे होण्याचा दर 98.36% झाला आहे. मार्च 2020 पासूनचा हा सर्वाधिक दर आहे.
केंद्र आणि राज्य सरकार/केंद्रशासित प्रदेश यांच्या एकत्रित प्रयत्नांचा परिणाम म्हणून सलग 163 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 6,822 नव्या कोरोना रुग्णांची नोंद झाली. 558 दिवसातली ही सर्वात कमी संख्या आहे.
देशातील उपचाराधीन रुग्णांची संख्या सध्या 95,014 आहे, गेल्या 554 दिवसातील ही सर्वात कमी संख्या आहे. देशातील आतापर्यंतच्या एकूण बाधित रुग्णसंख्येच्या ती 0.27% आहे. मार्च 2020 पासूनचे हे सर्वात कमी प्रमाण आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 10,79,384 चाचण्या करण्यात आल्या. भारताने आतापर्यंत एकूण 64.94  कोटींहून अधिक चाचण्या केल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 0.78% असून गेल्या 23 दिवसांपासून हा दर 1% पेक्षा कमी राहिला आहे. दैनंदिन पॉझिटिव्हिटी दर 0.63% असून गेले 64 दिवस हा दर 2% पेक्षा कमी आहे आणि गेले सलग 99 दिवस हा दर 3% पेक्षा कमी आहे.
इतर अपडेट्स :-
- केंद्र सरकारने आतापर्यंत 139  कोटींपेक्षा जास्त लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत. 21कोटी 13 लाखांहून अधिक  कोटी न वापरलेल्या उपयोगी मात्रा राज्ये आणि केंद्रशासित प्रदेशांकडे शिल्लक आहेत.
- कोविड-19 मध्ये प्रशिक्षण आणि क्षमता बांधणी सक्षम करण्यासाठी सरकारने अनेक उपाययोजना केल्या आहेत. आभासी माध्यमातून प्रशिक्षणासह, डॉक्टर, परिचारिका आणि संबंधित आरोग्यसेवा व्यावसायिकांना आणि स्वयंसेवकांना कोविड-19 संबंधित पैलूंबद्दल प्रशिक्षण प्रदान केले गेले आहे. भारत सरकारने विविध कर्मचाऱ्यांना प्रशिक्षण देण्यासाठी iGOT  मंचाचा वापर केला आहे.
- कोविड-19 महामारीच्या सुरुवातीपासूनच भारताने 150 हून अधिक देशांना कोविड-19 संबंधित वैद्यकीय आणि अन्य मदत पुरवली आहे. जानेवारी 2021 मध्ये लस मैत्री कार्यक्रम सुरू झाल्यापासून, 29 नोव्हेंबर 2021 पर्यंत भारताने सहाय्य, व्यावसायिक निर्यात किंवा कोव्हॅक्स  या जगातील लस वितरण कार्यक्रमाच्या माध्यमातून 94 देशांना आणि 2 संयुक्त राष्ट्र संस्थांना कोविड प्रतिबंधक लसींच्या 723.435 लाख मात्रांचा पुरवठा केला आहे.
R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 120
वाणिज्य आणि उदयोग मंत्रालय
पीयूष गोयल यांचे भारतीय उद्योगाला गुणवत्ता आणि उत्पादकता यांच्यामध्ये सुधारणा करण्यावर भर देण्याचे आवाहन
नवी दिल्ली, 24 नोव्हेंबर 2020
केंद्रीय वाणिज्य आणि उद्योग मंत्री पीयूष गोयल यांनी भारतीय उद्योगाला गुणवत्ता आणि उत्पादकता यांच्यामध्ये सुधारणा करण्यावर भर देण्याचे आवाहन केले आहे. आज विविध उद्योग संघटनांच्या कार्यालयीन अधिकारी वर्गाशी गोयल यांनी संवाद साधला. आगामी काही महिने या विषयावरच्या विविध पैलूवर विचार विनिमय करण्याचे आवाहन त्यांनी केले तसेच भारताला मालाचा उच्च दर्जा, कार्यक्षम उत्पादक, व्यापारी आणि सेवा प्रदाता म्हणून मान्यता मिळाली पाहिजे, असेही गोयल म्हणाले. अशा पद्धतीचे कार्य उत्पादनाच्या क्षेत्रानुसार आणि विभागीय स्तरावर भागधारकांमध्ये ज्ञान समायिकीकरणाने होऊ शकते. या दोन्ही गोष्टींवर लक्ष केंद्रीत करण्याची आवश्यकता आहे. दुस-या तिमाहीमध्ये अनेक मोठ्या कंपन्यांच्या नफ्यामध्ये वृद्धी झाल्याचे दिसून येत आहे. भारतीय उद्योगांनी कोविड काळाचाही चांगला विनियोग करून घेतला आणि मिश्र उत्पादने घेऊन गुणवत्ता आणि उत्पादकतेवर लक्ष केंद्रीत केले. आता सर्व उद्योग व्यवसायांनी ‘मिशन-मोड’ मध्ये कार्य करण्याचे आवाहन मंत्री गोयल यांनी केले. उत्पादनाची गुणवत्ता आणि उत्पादकता यामुळेच संकटाचे संधीमध्ये रूपांतर होण्यासाठी मदत होऊ शकणार असल्याचेही त्यांनी सांगितले.
अवघड परिस्थितीमध्ये भारतीय उद्योगामध्ये असलेली लवचिकता आणि आत्मविश्वास यांचे दर्शन झाले आहे. त्यामुळेच देशाला महामारीमध्ये सामना करण्यासाठी मदत मिळाली, असे सांगून उद्योग मंत्री पीयूष गोयल म्हणाले, आता अर्थव्यवस्था पुन्हा चांगली होत असल्याचे संकेत मिळत आहेत आणि आंतरराष्ट्रीय क्षेत्रामध्येही भारताची प्रतिष्ठा चांगलीच वाढली आहे. त्यामुळे भारताकडे एक विश्वासू भागीदार म्हणून पाहिले जात आहे. आगामी काळात भारत मजबूत आणि विजयी ठरणार असल्याचा विश्वास गोयल यांनी व्यक्त केला. एकूणच उद्योग, व्यवसायाची परिसंस्थेमध्ये परिवर्ततन करण्यात आल्यामुळे जागतिक पातळीवर भारत अधिक शक्तिशाली बनू शकणार आहे. लॉकडाउन संपुष्टात आल्यामुळे या टप्प्यावर नवीन समस्या निर्माण होत आहेत, हे लक्षात घेऊन सर्वांनी कोणत्याही कार्यक्रमाच्या आयोजनामध्ये आरोग्यविषयक सर्वतोपरी दक्षता घेण्याची आवश्यकता असल्याचेही गोयल यांनी सांगितले. उद्योग संघटनांनी केलेल्या शिफारशींची सरकार नोंद घेत असून वेगवेगळ्या विभागांकडून त्यांची चाचणी घेतल्यानंतर त्याला योग्य प्रतिसाद देण्यात येईल, असे गोयल यांनी सांगितले.
कोविड-19 महामारीचा उद्रेक संपूर्ण देशभरात झाल्यापासून उद्योग मंत्री सातत्याने उद्योग संघटनांबरोबर बैठका घेऊन सल्ला मसलत करीत आहेत, याच मालिकेचा भाग म्हणून आजच्या बैठकीचे आयोजन करण्यात आले होते. याआधी साधलेल्या संवादामध्ये अनेक प्रकारच्या शिफारसी, अभिप्राय आले. उद्योजकांच्या या प्रतिसादामुळे सरकारला धोरणात्मक कृती करण्यासाठी मदत झाली. महामारीमुळे निर्माण झालेले नवनवीन प्रश्न सोडविणे शक्य झाले. या बैठकीमध्ये विविध विभागाचे अधिकारी सहभागी झाले होते.M.Iyengar/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 228
गृह मंत्रालय
राष्ट्रीय आपत्ती प्रतिसाद दलाने  आज आपला 16 वा स्थापना दिन साजरा केला
नवी दिल्ली, 20 जानेवारी 2021
राष्ट्रीय आपत्ती प्रतिसाद दलाने  आज आपला 16 वा स्थापना दिन साजरा केला. या निमित्ताने नवी दिल्ली येथे एक विशेष कार्यक्रम आयोजित करण्यात आला होता. केंद्रीय गृह राज्यमंत्री नित्यानंद राय या कार्यक्रमाला प्रमुख पाहुणे म्हणून उपस्थित होते. दलातील जवान व अधिकाऱ्यांचे अभिनंदन करताना श्री नित्यानंद राय म्हणाले की आजचा हा दिवस म्हणजे राष्ट्रीय आपत्ती निवारण दलाने उच्चस्तरीय व्यावसायिक कौशल्ये, दृढनिश्चय आणि कठोर परिश्रम करून केलेल्या कामगिरीचे स्मरण करण्याचा दिवस आहे.
महिला सक्षमीकरणाच्या दृष्टीने, एनडीआरएफमध्ये महिलांचा देखील समवेश करण्यात आला आहे, ज्या प्रत्येक आपत्तीमध्ये परुष सहकाऱ्याच्या खांद्याला खांदा लावून काम करत महत्वाची भूमिका बजावत आहेत,असे राय यांनी सांगितले.
आपत्ती व्यवस्थापन हा पंतप्रधान नरेंद्र मोदी यांच्या आस्थेचा विषय असून गेल्या वर्षी देशात आलेल्या विविध आपत्तींच्या काळात पंतप्रधानांनी स्वतः गृह मंत्रालय आणि संबंधित राज्य सरकार यांच्यासमवेत एनडीआरएफच्या सज्जतेचा आढावा घेतला असे मंत्री म्हणाले.
केंद्रीय गृहमंत्री अमित शहा यांनी आपत्ती व्यवस्थापन कामांचा आणि योजनांचा आढावा घेतला आणि एनडीआरएफला वेळोवेळी मोलाचे मार्गदर्शन केले असे नित्यानंद राय यांनी सांगितले.Jaydevi PS/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 223
जलशक्ती मंत्रालय
ग्रामीण जल स्वच्छता आणि आरोग्य विज्ञान सेवा  प्रदात्यांसाठी सुरक्षा उपायांसदर्भातील नियमावली जारी
सर्वोच्च न्यायालयाने 3.4.2020 रोजी याचिका डब्ल्युपी  क्र.10808/2020 संबंधी दिलेल्या आदेशाप्रमाणे कोविड-19 संक्रमणामुळे लागू केलेल्या टाळेबंदीच्या कालावधीत, स्वच्छ पिण्याच्या पाण्यासंदर्भात पिण्याचे पाणी आणि स्वच्छता विभाग, जलशक्ती मंत्रालय, यांनी 13 एप्रिल 2020 रोजी सर्व राज्ये/केंद्रशासित प्रदेशांसाठी नियमावली जारी केली आहे.
टाळेबंदी शिथील झाल्यानंतर, सामाजिक-आर्थिक व्यवहार सुरु झाले आहेत, विशेषतः पावसाळ्यानंतरची शेतीची कामे सुरु झाली आहेत, हे लक्षात घेता पाणी पुरवठ्यासाठीच्या पायाभूत सुविधांची व्यापक पातळीवर अंमलबजावणी करण्याची आवश्यकता आहे, ज्यामुळे प्रत्येक ग्रामीण घराला नळजोडणी पुरवण्याचे ध्येय साध्य करता येईल.
ग्रामीण जल स्वच्छता आणि आरोग्य विज्ञान सेवा 
प्रदात्यांना विषाणू संक्रमणाचा प्रसार होऊ नये म्हणून सुरक्षा उपायांसदर्भातील नियमावली प्रसिद्ध करण्यात आली आहे.
सध्याचे पुरावे असे दर्शवित आहेत की कोविड-19 विषाणू श्वसनाद्वारे किंवा संपर्काद्वारे संक्रमित होतो आणि दूषित हात तोंड, नाक किंवा डोळ्याला स्पर्श करतात तेंव्हा संसर्ग होतो. दूषित हातांनी हा विषाणू एका पृष्ठभागावरून दुसऱ्या पृष्ठभागावर हस्तांतरित केला जाऊ शकतो, जो अप्रत्यक्ष संपर्कातून पसरतो. शारिरीक अंतरासह, हातांची स्वच्छता हा संक्रमण रोखण्याचा प्रभावी उपाय आहे.
कोरोना विषाणूचा संसर्ग रोखण्यासाठी हातांची स्वच्छता महत्वाची आहे, त्यासाठी नियमितपणे हात स्वच्छ धुतले पाहिजेत, म्हणून प्रत्येक ग्रामीण घरात नळजोडणी उपलब्ध करुन देण्याची तातडीची गरज आहे. यासाठी जलजीवन मिशन अंतर्गत पुरेसा निधी उपलब्ध करुन देण्यात आला आहे. केवळ पाणीपुरवठा सुनिश्चित करूनच नाही तर मूळ गावी परतलेल्या कामगारांना रोजगार उपलब्ध करून देऊन सध्या सुरू असलेल्या साथीच्या परिस्थितीला रोखण्यासाठी मिशन एक उत्तम संधी प्रदान करते.
याचसंदर्भात, डीडीडब्ल्युएसने प्रत्येक घराला सुरक्षित जल सेवा प्रदान करण्याबरोबरच विविध घटकांवर लक्ष केंद्रीत करुन पुरक नियमावली प्रसिद्ध केली आहे.
रसायन आणि खते मंत्रालय
देशातील खतांची इतरत्र विक्री आणि काळाबाजार रोखण्यासाठी खत विभागाकडून अनेक बहुआयामी उपाययोजनांची अंमलबजावणी
नवी दिल्ली, 9 मे 2023
केंद्रीय रसायने आणि खते मंत्री डॉ मनसुख मांडविया यांच्या निर्देशानुसार खतांसंबधी कोणत्याही गैरप्रकारांना प्रतिबंध करण्यासाठी आणि शेतकऱ्यांना दर्जेदार खतांची उपलब्धता सुनिश्चित करण्यासाठी भारत सरकारचा खत विभाग अनेक बहुआयामी उपाययोजनांची अंमलबजावणी करत आहे. या उपाययोजनांमुळे देशातील खतांची इतरत्र विक्री आणि काळाबाजार रोखण्यात यश आले आहे.
देशभरातील खतांचा निकृष्ट दर्जाचा पुरवठा, काळाबाजार, साठेबाजी आणि पुरवठा यांवर कडक नजर ठेवण्यासाठी समर्पित अधिकार्यांची भरारी पथके तयार करण्यात आली आहेत.
या भरारी पथकांनी 15 राज्ये/ केंद्रशासित प्रदेशांमध्ये 370 हून अधिक आकस्मिक तपासण्या केल्या आहेत. यामध्ये मिश्रण केंद्र, सिंगल सुपरफॉस्फेट  युनिट्स आणि NPK  युनिट्सचा समावेश आहे. याचाच परिणाम म्हणून युरियाची इतरत्र विक्री केल्या प्रकरणी 30 प्रथम माहिती अहवाल नोंदवण्यात आले आहेत आणि संशयित युरियाची सुमारे 70,000 पोती जप्त करण्यात आली आहेत. गुजरात, केरळ, हरियाणा, राजस्थान, कर्नाटकमधून ही जप्ती करण्यात आली आहे.
|
|
Inspections by Fertilizer Flying Squad
|
||
|
No. of Units
|
|
|
|
|
|
State
|
|
Mixture Fertilizer Units
|
|
Urea Diversion Units
|
|
SSP
|
|
Exporter
|
|
1
|
|
Gujarat
|
|
61
|
|
19
|
|
7
|
|
5
|
|
2
|
|
Rajasthan
|
|
|
|
27
|
|
1
|
|
|
|
3
|
|
UP
|
|
13
|
|
10
|
|
|
|
|
|
4
|
|
Maharashtra
|
|
23
|
|
|
|
4
|
|
|
|
5
|
|
Haryana
|
|
|
|
25
|
|
|
|
|
|
6
|
|
MP
|
|
|
|
|
|
3
|
|
|
|
7
|
|
Tamilnadu
|
|
40
|
|
|
|
|
|
|
|
8
|
|
Kerala
|
|
27
|
|
27
|
|
|
|
|
|
9
|
|
AP
|
|
1
|
|
|
|
|
|
|
|
10
|
|
Telangana
|
|
|
|
4
|
|
|
|
|
|
11
|
|
Delhi
|
|
|
|
4
|
|
|
|
|
|
12
|
|
Punjab
|
|
|
|
5
|
|
|
|
|
|
13
|
|
Karnataka
|
|
33
|
|
6
|
|
|
|
|
|
14
|
|
Bihar
|
|
20
|
|
3
|
|
|
|
|
|
15
|
|
Uttarakhand
|
|
2
|
|
|
|
|
|
|
|
|
|
Total
|
|
220
|
|
130
|
|
15
|
|
5
या उपायांमुळे शेतक-यांना शेतीसाठी वापरण्यासाठी ठेवलेला युरिया इतरत्र विकल्या जाण्याच्या प्रकरावर नियंत्रण ठेवण्यात आले आहे. विविध स्तरावरील जागतिक मंदीमुळे जगाला खतांच्या तुटवड्याचा सामना करावा लागत असूनही भारत सरकार शेतकऱ्यांना माफक दरात युरिया पुरवत आहे .
या व्यतिरिक्त, खत विभागाद्वारे एकात्मिक खत व्यवस्थापन प्रणाली अंतर्गत विकसित केलेले नवीन मिश्रण मॉड्यूल या सारख्या विविध नाविन्यपूर्ण पद्धतींना प्रोत्साहन दिले जात आहे. यामुळे पोर्टलवर उपलब्ध असलेल्या इतर ऑनलाइन सेवांसह खतांच्या गुणवत्तेबाबत शेतकऱ्यांमध्ये जागरूकता निर्माण करण्यात मदत होईल.
या सक्रिय उपाययोजनांमुळे केवळ शेतकऱ्यांचा फायदा झाला नाही तर आपल्या खतांना देश-विदेशात मागणीही निर्माण झाली आहे.
S.Kane/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 103
पंतप्रधान कार्यालय
जपानच्या प्रस्थानापूर्वी पंतप्रधानांनी केलेले वक्तव्य
नवी दिल्ली, 26 ऑक्टोबर 2018
पंतप्रधान नरेंद्र मोदी यांनी जपानला प्रस्थान करण्यापूर्वी केलेले वक्तव्य खालीलप्रमाणे -
मी जपानला दिनांक 28 -29 ऑक्टोबर 2018 रोजी वार्षिक शिखर परिषदेला भेट देणार आहे. मी सप्टेंबर 2014 मध्ये पंतप्रधान म्हणून नियुक्त झाल्यावर जपानला पहिली भेट दिली होती त्यानंतर हि माझी पंतप्रधान शिन्जो आबे यांच्याशी बारावी बैठक असेल. त्याआधि मी 2016 मध्ये जपानला वार्षिक शिखर बैठकी साठी भेट दिली होती.
गेल्यावर्षी माझ्या गृह राज्यात गुजरातमध्येसुद्धा पंतप्रधान आबे आणि श्रीमती अकी आबे यांना मेजवानी देण्याचा आनंद मिळाला. जपान भारताचा मूल्यवान भागीदार आहे. आमच्याकडे विशेष रणनीतिक आणि जागतिक भागीदारी आहे. आमची जपानशी आर्थिक आणि धोरणात्मक भागीदारी आहे, जपानशी आमचे संबंध अलिकडच्या वर्षांमध्ये पूर्णपणे बदलले आहेत. आज ही भागीदारी कायदा, भारताच्या पूर्व धोरणाच्या मजबूत स्तंभावर आणि आमच्या सामायिक दृष्टीक्षेप आणि मुक्त, भारताच्या पूर्वोत्तर राष्ट्रांच्या प्रतिबद्धतेवर अवलंबून आहे. लोकशाही म्हणून, आम्ही मूल्ये सामायिक केली आहेत. आम्ही सर्वांसाठी शांती आणि समृद्धी शोधतो.
आमचे मानार्थ, पूरकता भारत आणि जपान यांना एक संयुक्त विजेता बनवते. भारताच्या आर्थिक आणि तांत्रिक आधुनिकीकरणाच्या आणि भारतातील सर्वोच्च गुंतवणूकदारांपैकी एक असलेला जपान आज जगातील सर्वात विश्वासू भागीदारांपैकी एक आहे. मुंबई-अहमदाबाद हाय स्पीड रेल आणि समर्पित फ्रेट कॉरिडॉरसारख्या प्रकल्पांनी आमच्या आर्थिक गुंतवणूकीची उच्च पातळी आणि मजबुती दर्शविली आहे. 'मेक इन इंडिया', 'स्किल इंडिया', 'डिजिटल इंडिया', 'स्टार्ट अप इंडिया' इत्यादीसारख्या आमच्या राष्ट्रीय पुढाकारांमध्ये जपान सहभागी होण्यास आघाडीवर आहे.
जपानी गुंतवणूकदारांना भारताच्या अर्थव्यवस्थेवरील भविष्यावर विश्वास आहे, ज्याला अनेक संधी आहेत.आम्ही जपानच्या जागतिक नेतृत्व, नवीन शोध, तंत्रज्ञान आणि सर्वोत्तम प्रथांना मुल्यांकित करतो. या भेटीदरम्यान मला जपानच्या रोबोटिक्समधील उच्च-तंत्रज्ञान क्षमता पाहण्याची संधी मिळेल.
मी पंतप्रधान शिन्जो ऐबे यांच्याशी विस्तृत चर्चा करणार आहे तसेच दोन्ही देशांतील उद्योगी नेतृत्व आणि उद्योगपती यांच्याशी संवाद साधणार आहे. मी भारतीय समाजाला संबोधित करणार आहे. ज्यामुळे आपल्याला व्यापार आणि गुंतवणूकीतील परस्पर संबंध आणखी मजबूत करण्यास मदत मिळेल आणि आरोग्य, डिजिटल तंत्रज्ञान, शेती, अन्न प्रक्रिया, आपत्ती जोखीम कमी करण्यास पायाभूत सुविधाची मदत होईल.
आमच्या राज्यांमधील , संसदेत तसेच जपानच्या प्रांतांमधील आमच्या वाढत्या संबंधांचे मी मोठ्या प्रमाणात स्वागत करतो. ही आनंदाची बातमी आहे की, आमच्या दोन देशांच्या लोकांमधील थेट संबंध, शिक्षण, कौशल्य विकास, संस्कृती आणि पर्यटन यासारख्या सक्रिय क्षेत्रांमध्ये परस्पर संवादाद्वारे वाढत चालले आहे.
"माझी ही भेट आमच्या पारंपारिक मैत्रीला प्रोत्साहित करेल जी, इतिहासात खोलवर रुजलेली आहे, आणि ही मैत्री एका चांगल्या आणि समृद्ध भविष्यासाठी आमच्या भागीदारीचे एकत्रीकरण करेल."
B. Gokhale/D. Rane
(Visitor Counter : 45
दूरसंचार आणि माहिती तंत्रज्ञान मंत्रालय
मुंबई विभागासाठी पोस्टल पेन्शन अदालत
मुंबई, 15 फेब्रुवारी 2022
मुंबईतल्या टपाल कार्यालयात काम करून निवृत्त झालेल्या किंवा मुंबई विभागातील कार्यालयातून पेन्शन घेणारे टपाल विभागाचे पेन्शनधारक/फॅमिली पेन्शनधारक यांच्यासाठी मुंबई विभागाचे पोस्टमास्तर जनरल पेन्शन अदालत आयोजित करणार आहेत. 1 मार्च 2022 रोजी दुपारी 3 वाजता पोस्टमास्तर जनरल कार्यालय, मुंबई विभाग, मुंबई जीपीओ इमारत- मुंबई-400001 येथे ही अदालत आयोजित होणार आहे.
यासाठी निवृत्तीवेतनधारक वरिष्ठ लेखापरीक्षण अधिकारी, पोस्टमास्तर जनरल कार्यालय, मुंबई विभाग, जीपीओ बिल्डिंग, मुंबई- 400001 येथे 25 फेब्रुवारी रोजी 2022 किंवा त्यापूर्वी अर्ज पाठवू शकतात.
त्यासाठी खाली दिलेल्या नमुन्यात अर्ज करायचा आहे. 25 फेब्रुवारी, 2022 नंतर प्राप्त होणाऱ्या अर्जांचा पेन्शन अदालतसाठी विचार करता येणार नाही. कायदेविषयक मुद्दे, पॉलिसीविषयक मुद्दे असलेल्या तक्रारी यांचा विचार पेन्शन अदालत मध्ये करण्यात येणार नाही. अर्जाचा नमुना खालील प्रमाणे आहे.
|
|
Sr No.
|
|
subiect
|
|
Details to be filled in by the Pensioner/Family Pensioner
|
|
1.
|
|
Name of the Pensioners/Family Pensioner with designation at the time of retirement/death.
|
|
|
|
2.
|
|
Name of Post office/ other Departmental office from where retired etc. and date of retirement.
|
|
|
|
3.
|
|
PPO No. Of Pensioner/Family Pensioner.
|
|
|
|
4.
|
|
Name of Post Office/Head Post Office/Bank from where Pension/Family Pension is being drawn.
|
|
|
|
5.
|
|
Postal address of the pensioner/Family Pensioner with phone no.
|
|
|
|
6.
|
|
Complaints in brief 
|
|
|
|
7.
|
|
Date & Signature of the Pensioner/ Family Pensioner.
|
|
S.Tupe/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 123
पंतप्रधान कार्यालय
पंतप्रधानांचा गाझीपूर दौरा
महाराजा सुहेलदेव यांच्या स्मरणार्थ टपाल तिकीटाचे पंतप्रधानांच्या हस्ते प्रकाशन
नवी दिल्ली, 29 डिसेंबर 2018
पंतप्रधान नरेंद्र मोदी यांनी आज उत्तर प्रदेशातल्या गाझीपूरला भेट दिली. महाराजा सुहेलदेव यांच्या स्मरणार्थ टपाल तिकीटाचे पंतप्रधानांनी प्रकाशन केले. गाझीपूर इथे त्यांनी वैद्यकीय महाविद्यालयाचे भूमीपूजनही केले.
विविध कार्यक्रमात आज अनावरण करण्यात आलेल्या प्रकल्पांमध्ये ‘पूर्वांचल एक वैद्यकीय केंद्र’. तसेच कृषी क्षेत्रातल्या संशोधनासाठीचे केंद्र ठरण्यासाठी महत्वपूर्ण भूमिका बजावणार आहेत.
महाराजा सुहेलदेव हे एक शूर योद्धा होते, त्यांनी जनतेला सदैव प्रेरणा दिल्याचे पंतप्रधान म्हणाले. महाराजा सुहेलदेव यांच्या युद्धविषयक, धोरणविषयक आणि प्रशासकीय कौशल्ये पंतप्रधानांनी विषद केली. भारताच्या संरक्षण आणि सामाजिक जीवनात भरीव योगदान देणाऱ्या व्यक्तीत्वांचा वारसा जतन करण्यासाठी केंद्र सरकार कटिबद्ध असल्याचे ते म्हणाले.
केंद्र सरकार आणि उत्तर प्रदेश सरकार जनतेच्या चिंताबाबत संवेदनशील आहे. प्रत्येक व्यक्तीला सन्मानपूर्ण जीवन लाभावे यासाठी सरकार प्रयत्नशील आहे.
आज पायाभरणी करण्यात आलेल्या वैद्यकीय महाविद्यालयामुळे या भागाला आधुनिक आरोग्यसुविधा उपलब्ध होतील. या प्रदेशातल्या जनतेची ही दीर्घकालीन मागणी होती आणि आता लवकरच याची वास्तवात पूर्तता होणार आहे. या भागातल्या आरोग्यसुविधा सुधारण्यासाठीच्या अनेक महत्वाच्या रुग्णालयांपैकी हे एक रुग्णालय आहे. यासंदर्भात गोरखपूर आणि वाराणसी इथे होणाऱ्या रुग्णालयांचाही त्यांनी उल्लेख केला.
केंद्र सरकारतर्फे स्वातंत्र्यानंतर प्रथमच आरोग्यसेवांवर इतके अधिक लक्ष दिले जात आहे. आयुष्मान भारत योजना आणि रुग्णांच्या उपचाराबाबतही त्यांनी उल्लेख केला. केवळ 100 दिवसात सहा लाखापेक्षा जास्त लोकांना प्रधानमंत्री जन आरोग्य योजनेचा लाभ मिळाला आहे, असे त्यांनी सांगितले.
केंद्र सरकारने सुरु केलेल्या विमा योजनांचा त्यांनी उल्लेख केला, जीवन ज्योती किंवा सुरक्षा विमा योजनेत, देशात वीस कोटीपेक्षा जास्त लोक सहभागी झाले आहेत.
या भागातल्या कृषी क्षेत्राशी संबंधित विविध प्रकल्पांचा त्यांनी उल्लेख केला. यामधे वाराणसीमधल्या आंतरराष्ट्रीय तांदूळ संशोधन संस्था, वाराणसी आणि गाझीपूरमधल्या कार्गो केंद्राचा, गोरखपूर इथल्या खत प्रकल्पाचा, बाणसागर इथल्या सिंचन प्रकल्पाचा समावेश आहे. या उपक्रमामुळे शेतकऱ्यांना लाभ होणार असून, त्यांचे उत्पन्न वाढण्यासाठी मदत होणार आहे.
केवळ तात्कालिक राजकीय फायद्यासाठी उचललेल्या पावलांमुळे देशातल्या जनतेचे प्रश्न सुटण्यासाठी मदत होत नाही. केंद्र सरकारने 22 पिकांसाठी खर्चाच्या दीडपट किमान आधारभूत किंमत निश्चित केली आहे. कृषी क्षेत्रासाठी केंद्र सरकारने हाती घेतलेल्या विविध उपाययोजनांची त्यांनी माहिती दिली.
दळणवळणाशी संबंधित प्रगतीची माहिती देताना पूर्वांचल एक्स्प्रेस मार्गाचे काम वेगाने सुरु असल्याचे पंतप्रधानांनी सांगितले. तारीघाट-गाझीपूर-महू पुलाचे काम प्रगतीपथावर आहे. वाराणसी आणि कोलकाता यामधल्या नुकत्याच सुरु झालेल्या जलमार्गामुळे गाझीपूरलाही लाभ होणार आहे. या प्रकल्पांमुळे या भागातल्या व्यापाराला चालना मिळेल असे पंतप्रधान म्हणाले.
B.Gokhale/N. Chitale/D. Rane
(Visitor Counter : 110
आयुष मंत्रालय
गुळवेल वापरण्यासाठी सुरक्षित आहे: आयुष मंत्रालय
नवी दिल्ली, 5 ऑक्टोबर 2021
आयुष मंत्रालयाने अलिकडेच समाज माध्यम आणि काही वैज्ञानिक नियतकालिकां मध्ये गुडुची अर्थात गुळवेलीच्या  वापराच्या सुरक्षिततेबाबत व्यक्त केलेल्या चिंतेची दखल घेतली आहे.
गुडुची अर्थात गुळवेल  वापरण्यास सुरक्षित आहे मात्र टिनोस्पोरा क्रिस्पा सारख्या तशाच दिसणाऱ्या काही वनस्पती हानिकारक असू शकतात हे स्पष्ट करणारी मार्गदर्शक सूचना जारी करण्यात येत आहे. गुडुची ही एक लोकप्रिय ज्ञात वनौषधी आहे, जी गुळवेळ  म्हणून परिचित आहे आणि आयुष प्रणालींमध्ये दीर्घकाळापासून उपचारांमध्ये ती वापरली जात आहे.
गुडुची अर्थात गुळवेलीची  सुरक्षा आणि परिणामकारकता सिद्ध करण्यासाठी प्रमुख नियतकालिकांमध्ये मोठ्या प्रमाणात संशोधनपर माहिती प्रकाशित झाली आहे. तिचे यकृत -संरक्षण विषयक गुणधर्म देखील सिद्ध झाले आहेत. विविध उपचारांमध्ये गुळवेलीचा वापर केला जातो आणि विविध लागू तरतुदींनुसार पद्धती नियंत्रित केल्या जातात.
टिनोस्पोराच्या विविध प्रजाती उपलब्ध आहेत आणि केवळ टिनोस्पोरा कॉर्डिफोलियाचा उपयोग उपचारांमध्ये केला जावा, टिनोस्पोरा क्रिस्पा सारख्या तशाच दिसणाऱ्या प्रजाती प्रतिकूल परिणाम करू शकतात असे आढळून आले आहे .
या वनस्पती प्रजातींबद्दल खाली माहिती दिली आहे-
|
|
Plant part
|
|
Tinospora cordifolia
|
|
Tinospora crispa
|
|
Stem
|
|
- Green in colour
- Not having small rounded projections
- No milky secretion
|
|
- Greenish grey in colour
- Having small rounded projections
- milky secretion
|
|
Leaves
|
|
groovy notch at the base
|
|
groovy notch at the base
|
|
Petals
|
||
|
|
|
Drupes 
|
|
- Spherical or ball shaped
- red in colour
|
|
- Ellipsoid or rugby ball like shaped
- Orange in colour
|
|
Photograph of the plant
|
|
|
|
अशाप्रकारे, गुळवेल हे एक सुरक्षित आणि प्रभावी आयुर्वेदिक औषध आहे, मात्र योग्य, नोंदणीकृत आयुष डॉक्टरांचा सल्ला घेऊन तिचा वापर करावा असे पुन्हा पुन्हा स्पष्ट करण्यात येत आहे.
आयुष मंत्रालयाकडे फार्माकोव्हिजीलन्सची एक सुस्थापित प्रणाली आहे , त्याचे संपूर्ण भारतात जाळे विस्तारलेले आहे. आयुष औषध घेतल्यानंतर कोणतीही संशयास्पद प्रतिकूल परिणाम झाल्यास जवळच्या फार्माकोविजिलेंस सेंटरला आयुष चिकित्सकाकडून त्याबाबत कळवले जाते. म्हणूनच असा सल्ला दिला जातो की आयुष औषध आणि उपचार फक्त नोंदणीकृत आयुष डॉक्टरांच्या देखरेखीखाली आणि सल्ल्यानेच घ्यावे.
आयुष मंत्रालयाने जारी केलेल्या मार्गदर्शक सूचनांसाठी कृपया येथे क्लिक करा.
S.Thakur/S.Kane/P.Malandkar
(Visitor Counter : 350
रेल्वे मंत्रालय
भारतीय रेल्वेचा अनारक्षित रेल्वे सेवा पुन्हा सुरू केल्या आहेत अशा परिमंडळ क्षेत्रांमध्ये यूटीएस ऑन मोबाईल अॅपची सुविधा पुन्हा सुरू करण्याचा निर्णय
तिकीट खिडकीवरील गर्दी टाळण्यासाठी आणि सुरक्षित अंतर नियम सुनिश्चित करण्यासाठी, यूटीएस ऑन मोबाईल अॅप सुविधा सुरू
रेल्वे परिमंडळाला सूचना देण्यात आल्या आहेत की जेंव्हा जेंव्हा कोणत्याही रेल्वे परिमंडळात अनारक्षित रेल्वे सेवा सुरू केल्या जातील तेव्हा संबंधित रेल्वे परिमंडळ त्या अनुषंगाने अनारक्षित तिकिट देण्यासाठी यूटीएस ऑन मोबाइल अॅप सक्षम करू शकेल
नवी दिल्ली, 25 फेब्रुवारी 2021
तिकीट खिडकीवरील गर्दी टाळण्यासाठी आणि सुरक्षित अंतर नियम सुनिश्चित करण्यासाठी, यूटीएस ऑन मोबाईल अॅपद्वारे अनारक्षित तिकिट नोंदणी करण्याची सुविधा भारतीय रेल्वेने पुन्हा सक्रिय केली आहे.
भारतीय रेल्वेवर टप्प्याटप्प्याने अनारक्षित रेल्वे सेवा सुरू केल्या जात आहेत. प्रवाशांना अनारक्षित तिकिट नोंदणी करण्यात अडचण येऊ नये आणि तिकिट खरेदी करताना तिकीट खिडकीवर सुरक्षित अंतर नियम सुनिश्चित करण्यासाठी असा निर्णय घेण्यात आला आहे की उपनगरी विभागांमध्ये उपलब्ध यूटीएस ऑन मोबाईल अॅप सुविधा आता रेल्वे परिमंडळाच्या विना उपनगरी भागात देखील पुन्हा सुरू करण्यात यावी. रेल्वे परिमंडळाला सूचना देण्यात आल्या आहेत की जेव्हा जेव्हा कोणत्याही रेल्वे परिमंडळात अनारक्षित रेल्वे सेवा सुरू केल्या जातील तेव्हा संबंधित रेल्वे परिमंडळ त्या अनुषंगाने अनारक्षित तिकिट देण्यासाठी यूटीएस ऑन मोबाइल अॅप सक्षम करू शकेल.S.Thakur/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 136
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातल्या कोविड 19 प्रतिबंधक लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 152 कोटी 31 लाखांपेक्षा अधिक मात्रांचा पुरवठा
राज्ये/केंद्रशासित प्रदेशांकडे अद्याप 19 कोटी 81 लाखांपेक्षा अधिक शिल्लक मात्रा लसीकरणासाठी उपलब्ध
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून,2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड -19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात,केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये व केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,52,31,16,865
|
|
BALANCE AVAILABLE
|
|
19,81,97,286
आतापर्यंत केंद्र सरकारने राज्य/केंद्रशासित प्रदेशांना लसीच्या 152 कोटी 31लाखांहून अधिक  मात्रांचा  आणि थेट राज्य खरेदी श्रेणीद्वारे पुरवठा केला आहे.
कोविड प्रतिबंधक लसीच्या 19.81 कोटी  पेक्षा अधिक मात्रा राज्ये/केंद्रशासित प्रदेशांकडे शिल्लक असून लसीकरणासाठी उपलब्ध आहेत.